Казан үзәгендәге янгын сабак бирмәде (ВИДЕО) 

	Узган атнада Казан үзәгендә, Пушкин урамы, 5 нче йортта янгын булган иде. Шөкер, ут, матди зыяннан кала, зуррак фаҗига китермәде, үлүчеләр юк. Җомга көнне янгын булган урынга без дә бардык. Йорт, юл ягыннан караганда, берни булмаган кебек: корым да утырмаган, түбә дә үз урынында. Ә менә ишегалдына узсаң, кап-кара тәрәзә рамнарын күрәсең.	 Надежда Мазилина белән сөйләшеп киттек. Янгын аларның подъездыннан чыкмаса да, уттан шактый зыян күргән алар. Фатирларының түбәсендә дә, бер як диварында да зур тишек. Йорт янгыннан соң корымга капланган.  
	Алисә САБИРОВА, Дамир БӘДРИЕВ	
Шәһри Казан

	№ --- | 16.02.2016	


